LAN on lyhenne sanoista Local Area Network (suomeksi lähiverkko) ja sillä tarkoitetaan pienellä alueella toteutettua tietoliikenneverkkoa, jonka kautta eri laitteet voivat kommunikoida keskenään.
LAN-termi ei kerro suoraan miten lähiverkko on toteutettu, mutta yleensä LAN:illa tarkoitetaan verkkokaapeleilla toteutettua ratkaisua. LAN-termiä voi kuitenkin käyttää myös langattomista lähiverkoista tai näitä molempia käyttävästä verkosta.
LAN Port -sanalla tarkoitetaan kuitenkin yleensä RJ-45-liitäntäistä liitintä, joka on nykyään yleisin tapa yhdistää tietoliikennelaitteita verkkokaapeleilla.
Lähiverkossa olevat laitteet voivat kommunikoida keskenään ja tämän lisäksi lähiverkosta voi olla myös pääsy internetiin, joten LAN ei tarkoita pelkästään ulkomaailmalta suljettua verkkoa.
Tietokoneiden lisäksi esim. verkkolevyt, tulostimet, mediasoittimet ja pelikonsolit osaavat hyödyntää lähiverkkoa ja myös internetiä.